Document ID: 32004D0544

RÅDETS AFGØRELSE
af 21. juni 2004
om undertegnelse af den reviderede europæiske konvention om beskyttelse af dyr under international transport
(2004/544/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37, sammenholdt med artikel 300, stk. 2, første afsnit, første punktum,
under henvisning til forslag fra Kommissionen, og
ud fra følgende betragtninger:
(1)
Kommissionen har på Fællesskabets vegne forhandlet den reviderede europæiske konvention om beskyttelse af dyr under international transport.
(2)
Med forbehold af dens eventuelle indgåelse på et senere tidspunkt bør den europæiske konvention om beskyttelse af dyr under international transport, som er åben for undertegnelse siden den 5. november 2003, undertegnes -
TRUFFET FØLGENDE AFGØRELSE:
Eneste artikel
Med forbehold af den eventuelle senere indgåelse bemyndiges formanden for Rådet til at udpege den eller de personer, der er beføjet til på Det Europæiske Fællesskabs vegne at undertegne den reviderede europæiske konvention om beskyttelse af dyr under international transport (1), der er knyttet til denne afgørelse.
Udfærdiget i Luxembourg, den 21. juni 2004.

Labels: 8
5
20